کیچیک بیر تورک دونیاسیدیر بیزیم اورمو
کیچیک بیر تورک دونیاسیدیر بیزیم اورمو
یارپاق
هفته لییی ۱۳۸۴ - علیرضا قولونجو
آذربایجان گؤزلدیر. بو سؤزون ان
اعتیبارلی تانیغی(شاهیدی) ائله بیزیم اورمودور. ههیه اورمو؛ زنگین اعجازلی
تورپاغی، یاشیل- مئیوهلی باغلاری، تمیزهاواسی، گزمهلی-دولانمالی یئرلری، سئحیرلی-
دوزلو گؤلو، اوزومو، دوشابی، نوغولو ایله…خاریق العاده توریزم جاذیبهلری ایله
تاماشاچیسینی حیرتلندیرن، شاشیردان اورمو.
اسکی تورک بویلاری، تورک
طایفالرینین آدینا بیزیم اورمونون کندلری آدی اولاراق راست گلیریک، بورادا چئشیتلی
تورک لهجهلری دانیشیلیر، آذربایجان، آنادولو و تورکمن آشیق صنعتلرینین اؤزهللیکلری، اورمو آشیق مکتبینده گؤرونمکدهدیر،
بورادا موسلمان تورکون شیعهسی، سوننوسو، اهلی- حقی یاشاییر. کیچیک بیر تورک
دونیاسیدیر بیزیم اورمو.
بیزیم اورمونو قوروماق، اونو ائله اؤزوموز کیمی دئییل
اؤزوموزو فدا ائتمکله قوروماق، اورمودان موغایات اولماق، اوندان گؤز بهبهییمیز
کیمی موغایات اولماق، اونو حیفظ ائتمک، آذربایجانیمیزین- وطنیمیزین گؤزللیکلرینی،
تورک دونیاسینین اؤزهللیکلرینی تمثیل ائدن اورمویا، آذربایجانین ایستانبولو اولان
اورمویا بورجوموزدور. بو تورپاغین اوغروندا شهید دوشن، میلی موجادیلهمیز یولوندا
بو تورپاغی آل قانلاری ایله سوواران یوزلر شهیده بورجوموزدور. بورجوموزو اؤدهمهلیییک،
وطنه، آذربایجان میلتینه، محمد امین آزاد وطنلره، ابراهیم صابونچولارا، مییاوالی
عبدالرحمانلارا، دوکتور ذوالفقاریلره و …
اورمودا، اورمیهده آذربایجان تورک وارلیغینی عکس ائتدیرن هر نهیی دونیا اجتماعیاتینین گؤز اؤنونه سرگیلهمهلیییک. بونو یاپماق اوچون باشقالارینی اینکار ائتمکدنسه اؤزوموزو ایثباتلاماق ان گئرچک و ان گووهنلی یولدور، دئیه اینانیرام.
یاشاسین آزربایجان
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab